kaerle etc. doen te weeten allen tegenwoirdich ende toecomende
dat wij ontfangen hebben die oitmoedige supplicatie van
francois speecart arm scamel man belast met vyf ende kinderkens
inhoudende hoe dat opten kersmessdach van halle anno xv
achtenveertich lestleden de voirs. suppliant met noch
meer ander goet geselscap geweest hadde tot halle
ende comende des achternoens met zijn brueder genaempt
jan ende noch ander persoonen van halle nae ruysbroeck
ten huyse van janne steenberch aldair hij suppliant
ende de voirs. jan zyn brueder met noch ander goet
geselscap in eenen boomgaert gingen sitten drincken dat
aldoen aldair voirbij is commen passeren guillaume de moleman
die welcke van eenighe vanet geselscape des voirs. suppliant
worde naegeroepen om te commen drincken gelyck hij heeft
gedaen hebbende byden anderen geselscape twee oft drye
reysen gedroncken / ende zeer corts dair nae hebben zij
onder malcander tgelach gemaect zoe dat elck voir zyn
gelach betaelde eenen stuiver. ende heeft de voirs. guillaume
voir dat hy by henluden oock droncken hadde ons gegeven een stuivere, zeggende
ick en hebbe maer twee oft drie reysen gedroncken ende ick hebbe
eenen stuiver gegeven dair op een vant voirs. geselscape
antworde hebdij te vele betaelt / daerop repliceerde de
voirss. guillamme neen / dwelck de voirs. suppliant aenhoorende
heeft eenen stuiver getrocken om den selven guilliame
restitucie te doene vanden selven stuiver die hij voir zyn gelach
gegeven hadden opde welcke de voirs. guillaume zeyde
totten voirs. suppliant ick en begher den stuiver nyet ick
hebben betaelt dat alsdoen de voirss jan totten suppliant
zynen brueder zeyde ghij en verstagens nyet waer op de voirs.
suppliant totten voirs. janne zynen brueder zeyde ick verstaet
beter dan ghij doet hebbend alzoe de voirs. suppliant ende
de voirs. jan tegen malcanderen woirden gaende haan
malcanderen ende zeere corts dair nae hebben de
voirs. suppliant ende jan de voirs. jan getrocken hueren
messen te weten de voirs. suppliant zynen degen / ende
de voirs. jan zyn rappiere slaende alsoe nae malcanderen
zoedat hij suppliant in zynen elleboghe ende in zyn
een handt zeer gequest wiert ende invaderende zulcx
malcanderen soude deselve jan geseeght hebben
broeder wildij mij doot hebben maer de suppliant
en sprack nyet slaende metten degen zeer dapperlyck
naeden voirsz jan ende zoe eenen joos van zellegem
nu overleden genoch bij drancke zynde is commende
geloopen inden selven boomgaert onder eenen appelboom
met zynder rappieren bloot inde handt meynende tusschen
beyden te gaene heeft de voirs. joos bij ontweeten
vanden voirs. suppliant een wonde in zyn been boven
zyn knien ontfangen ende zyn ten lesten bij omstaenders
gescheeden geweest loopende den voirnoemde jan in eenen hoivenbuer
ende de voirsz suppliant ziende joos zeer gequest heeft
geseyt doet hem vermaken ende is alzoe vandair gescheyden
ende naer halle gegaen van welcker quetsure de voors.
joos binnen vyve oft zesse daghen dair nae deser
werelt overleden is dwelck den suppliant zeere leet
is in sulcken vuegen dat ingevalle nyet en ware als
boven geschiet hij dat om egheen dinck ter werelt doen
en soude willen noch dair toe raet daet noch consent
geven ende hoe wel de voirs. suppliant anderssins
staende is tot goeden name fame ende dat hij
der partye geinteresseerde heeft gecontenteert soe
en soude hij suppliant vreesende rigeuer van justicien
hem binnen desen onsen lande van brabant nyet dorren
vinden hanteren ende converceren ten zij dat onse gracien
hem verleent werdden ons dairom zeer oitmoedelike
biddende soe eest dat wij de saken voirscreven
overgemerct den voirs. suppliant geneycht wesende
tot zynder beden ende supplicatien zunderlinge
ter eeren ende weerdicheyt vander bitter passien ons
heeren jesu christi die hij voir ons allen geleden heeft
op zulcken dach als heden / hebben i ndengen alle
als boven geremitteert quytgestolden ende vergeven
remitteren schelden quyte ende vergeven vuyt onser
zunderlinger gracien bij desen tfeyt ende dootslach
boven verclaert mitsgaders oick alle penen ende
amenden corporelle ende criminelle dair inne hij
hem overmits ende vuyt saken van tghene des voirs. is
tegens ons onse hoocheyt ende justicie eenich sins
mach hebben ontgaen ende hebben hem dien
aengaende gerestitueert ende gestelt restitueren
ende stellen tot zyne goede fame ende name in onsen
voirs. lande ende hertochdomme van brabant ende van
overmaze ende oick in onsse stadt van bruessele
ende ammanie van diere ende allen anderen onsen landen ende
heerlicheden ende tot zynen ongeconfisaueerden goeden indien hij
eenighe heeft als hij was voir den voors. dlootslach imponerendde
hier op een eewich zwijgen ende silencien onsen procureur generael ende
allen anderen onsen rechteren justicieren ende efficieren ons voirs.
lants van brabant hoedanighr die zyn oft wesen moghen
satisfactie nochtans ierst ende alvoeren gedaen der partyen
geinteresseerde zoe verre die noch nyet gedaen en ware
civilyck alleenlyck behoudelyck nochtans dat hy tvoirs.
feyt ende dootslach jegens ons civilyck beteren zal naer
de gelegentheyt vander mesdaet faculteyt van zynen goeden
ende onsen ordonnantie dairop gemaict ende oick dat hij
ghehouden werdt te betaelene die bedelycke costen van
justicien indien datter eenighe geschiet ende naegevolght
zyn ter taxatie ende arbiter scept van onsen heren
ende getrouwen den cancelliere ende luden van onsen rade in
brabant dat wij dairtoe committeren ontbieden daerom
ende bevelen den selven van onsen rade rade in brabant
dat voir hen geroepen die dairom behoiren geroepen te zyne
zij procederen wel ende duechdelyck totter verificatie ende
interinemente van desen onsen tegewoirdigen briefve naer
huere vorme ende inhouden welcke interinement de voirs.
suppliant gehouden zal zyn te versoecken in onsen voirs.
rade binnen eenen halfven jaere naest comende naer date
van desen op peyne te verliesen deffect van dien
ende dat gedaen ende de voirs. amende civile ende costen
van justicien getaxeert ende betaelt zynde alst behoort
van welcker amende die ghene die van onsen ontfangers
dient aengaet gehouden wert ontfanck te maken rekeningen
bewijs ende reliqua te doene tot onsen prouffyte
metten anderen penningen van zyne ontfange / zij / onsen
drossaert van brabant amptman van bruessel
ende alle anderen onse ende onser vassalen oft smaelre
heeren rechteren justicieren ende officieren ons voirs.
lants van brabant ende van overmaze wien dit
aengaen oft rueren mach hueren stedehouderen tegen
woerdich ende toecomende ende eenyegelyck van hen
zoe hem toebehoiren zal den voirsz. suppliant van
deser onser tegewoirdiger gracien remissien ende
quytschellingen inder manieren voir screven peyselyck
volcomelyck ende tot eewigen dagen doen ende laten
genieten ende gebruycken sonder hem te doene noch
ende hier van x antwoirt
by dontfanger
vanden suppliianten
noch te laten geschien nu noch in toecomende tyde in
lyfve noch in goede eenich hinder letsel oft moyenisse
ter contrarien / maer indien zyn lyf oft eenighe van zynen
ongeconfisqueerden goeden waeren dairomme gevangen
becommert oft gearresteert dat zij die terstont stellen
oft doen stellen tot volcomen slakinge ende dekivrance
delivrantie nyet tegenstaende dat tvoirs. feyt ende dootslach
gebuert is inde kermesse / wiean ons. ordonnantien disponeeren
ter contrarien den welcken wij den supplant nyet
prejudiceren en willen want ons alzoegelieft ende
ten eynde dat dit goet vast ende gestadich blyve tot
eeuwigen dagen zoe hebben wij onsen zegel hieraen
doen hangen behoudelyck in anderen saken ons recht
ende eenyegelyck des zyns in allen gegeven inden
clooster van groenendale opten goeden vrydach inde
maent van april int jaer onsheeren duysent vyfhondert
ende negenenveertich van onsen keyserycke txxxe
ende van onsen rycken van castille ende andere txxxiiiie
aldus gescreven opde plycke byden keyser ende
geteeckent l de zuete // visa recta
gecollationeert ende bevonden accorderende
met zynen originale by mij
daaiwez $$$